Maka kata Tun Teja pada bini segala pegawai dan pertuanan yang datang itu, "Hendak ke mana tuan-tuan sekalian ini?" Maka kata segala tuan-tuan itu, "Patik dititahkan oleh paduka kakanda duli yang tdipertuan Melaka, menyambut tuan putri naik ke atas kelengkapan keemasan ini." Maka Tun Teja mendengar kata tuan-tuan itu, maka tuan putri pun menangis dan duka cita hatinya Maka kata Tun Teja, "Kita datang ini, bukan kita hendak bersuami akan Raja Melaka, yang suami kita itu Tun Tuah juga kita datang dari Inderapura itu.